CELEX: 52020DP0159
Language: lv
Date: 2020-06-18 00:00:00
Title: Eiropas Parlamenta 2020. gada 18. jūnija lēmums par nodokļu jautājumu apakškomitejas izveidi (2020/2681(RSO))

8.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 362/181
            
         
      P9_TA(2020)0159
      Nodokļu jautājumu apakškomitejas izveide
      Eiropas Parlamenta 2020. gada 18. jūnija lēmums par nodokļu jautājumu apakškomitejas izveidi (2020/2681(RSO))
      (2021/C 362/39)
      
                  —
               
               
                  ņemot vērā Priekšsēdētāju konferences priekšlikumu,
               
            
                  —
               
               
                  ņemot vērā 2014. gada 15. janvāra lēmumu par pastāvīgo komiteju kompetencēm (1),
               
            
                  —
               
               
                  ņemot vērā Reglamenta 206. un 212. pantu,
               
            
               
                  1.
               
               
                  nolemj izveidot Ekonomikas un monetārās komitejas apakškomiteju;
               
            
               
                  2.
               
               
                  nolemj, ka šī apakškomiteja ir atbildīga par jautājumiem, kas saistīti ar nodokļiem, un it īpaši par cīņu pret krāpšanu nodokļu jomā, izvairīšanos no nodokļu maksāšanas un nodokļu apiešanu, kā arī par finanšu pārredzamību nodokļu uzlikšanas vajadzībām;
               
            
               
                  3.
               
               
                  nolemj, ka Reglamenta VI pielikuma VI. punktam tiek pievienota šāda daļa:
                  “Jautājumos, kas saistīti ar nodokļiem, un jo īpaši attiecībā uz cīņu pret krāpšanu nodokļu jomā, izvairīšanos no nodokļu maksāšanas un nodokļu apiešanu, kā arī uz finanšu pārredzamību nodokļu uzlikšanas vajadzībām komitejai palīdz nodokļu jautājumu apakškomiteja.”;
               
            
               
                  4.
               
               
                  nolemj, ka šīs apakškomitejas sastāvā būs 30 locekļi;
               
            
               
                  5.
               
               
                  atsaucoties uz Priekšsēdētāju konferences 2019. gada 30. jūnija lēmumu un 2020. gada 9. janvāra lēmumu par apakškomiteju prezidiju sastāvu, nolemj, ka to sastāvā var būt ne vairāk kā četri priekšsēdētāju vietnieki;
               
            
               
                  6.
               
               
                  uzdod priekšsēdētājam šo lēmumu informēšanas nolūkā nosūtīt Padomei un Komisijai.
               
            
         (1)  OV C 482, 23.12.2016., 160. lpp.